Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: [2/2000. (II. 25.) AB határozat, ABH 2000, 25., 33.]
Paragraph Index: 711

46. § (1) bekezdése, valamint 52. § (1) bekezdése alapján — a helyi népszavazás funkciója a területszervezési eljárás kezdeményezése. Ezekben az ügyekben ugyanis a területszervezési döntés nem a helyi önkormányzat, hanem a köztársasági elnök hatáskörébe tartozik. Az eljárásban a népszavazás vélemény-nyilvánító jellegû, a belügyminiszter az eljárás során vizsgálja, hogy fennállnak-e a községalakítás feltételei, s e feltételek hiányában a választópolgárok népszavazáson kinyilvánított akarata ellenére mód van arra, hogy a népszavazás által kezdeményezett eljárás eredménytelenül, a kívánt döntés nélkül záruljon. A népszavazásnak ügydöntõ szerepe csak annyiban van, hogy az érintett település, vagy településrész választópolgárainak helyi népszavazással kinyilvánított akarata ellenére, a választópolgárok kezdeményezése nélkül, új község alakításának, községegyesítésnek, községegyesítés megszüntetésének nincs helye. Ezzel szemben a lakott területrész átadása tekintetében a területrész választópolgárainak népszavazáson kinyilvánított kezdeményezése ügydöntõ jellegû annyiban, hogy a képviselõ-testület nem tagadhatja meg a lakott területrész átadását, ha azt az érintett településrész választópolgárainak közössége népszavazáson kezdeményezte. A lakott településrész átadása esetén tehát alapvetõen a településtõl elszakadni kívánó választópolgárok közösségének akarat-elhatározásától és az elszakadó településrészt átvevõ önkormányzat képviselõ-testületének befogadási szándékától függ a településrész hovatartozása. A lakott településrész átadása nem csak az elszakadni kívánó településrészen élõ választópolgárokat érinti, hanem jelentõsen befolyásolhatja a megmaradó település lakosságának jogait, jogos érdekeit is. Egy nagyobb településrész kiszakadása esetén, illetõleg ha a választópolgárok népszavazáson kinyilvánított akarata szerint átadásra kerülõ településrészen vannak a település lakosságának alapvetõ szükségleteit kielégítõ intézmények, jelentõsen megnehezülhet, ellehetetlenülhet a kiválással érintett települési önkormányzat mûködése. A település választópolgárainak önkormányzáshoz való jogát sérti az, hogy egy ilyen jelentõségû önkormányzati döntés meghozatala során a megmaradó település választópolgárainak közössége nem kap lehetõséget jogai és jogos érdekei érvényesítésére. Mivel sem az Ötv., sem a Tersz. tv. nem tartalmaz garanciális szabályokat a kiválással érintett település választópolgárainak érdek- és jogvédelmére, a hatályos szabályozás lehetõséget ad arra, hogy a választópolgárok egy részének döntése alapján a település választópolgárainak az Ötv.

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes